Clitunno
Store norske leksikon,Geografi,Verdens geografi,Europa,Italias geografi
Clitunno, tidligere Clitumnus, er en elv i Italia. Den ligger i regionen Umbria, og er bielv til Tevere. Elven er 60 kilometer lang. Clitunno har sitt utspring i en kraftig kilde ved landsbyen Campello, 19 kilometer fra Spoleto.
Elven ble regnet som en personifisering av guden Clitumnus, og i oldtiden fantes det et tempel for denne guden ved kilden. Det nåværende Clitumnus, det såkalte Tempio di Clitunno mellom Campello og Trevi, er en rest av en antikk grav, som i middelalderen ble ombygd til kirke. Clitumnus var i oldtiden berømt for sitt friske vann og sine vakre omgivelser. Les mer i Store norske leksikon Italia Italias geografi Umbria Tevere